b'\n_START_ARTICLE_\nJuri s pu\xc5\xa1o\n_START_PARAGRAPH_\nJuri s pu\xc5\xa1o je bil slovenski humoristi\xc4\x8dno satiri\xc4\x8dni \xc4\x8dasopis._NEWLINE_Juri s pu\xc5\xa1o je izhajal v Trstu v letih 1869 in 1870. Najprej kot mese\xc4\x8dnik, nato kot \xc5\xa1tirinajstdnevnik. V nakladi okoli 3.500 izvodov ga je izdajal, zalagal in urejal, prav tako kot tudi Jadransko zarjo, Ga\xc5\xa1par Henrik Martelanec. Oba lista sta izhajala izmeni\xc4\x8dno na \xc5\xa1tirinajst dni in sta z izmeni\xc4\x8dnim izhajanjem predstavljala tednik. Kasneje je v letih 1884-1886 Ivan Dolinar izdajal zabavni polmese\xc4\x8dnik Jurij s pu\xc5\xa1o.'